નાની ઉંમરમાં મોટી સફળતા મેળવી લેનાર ઐશ્વર્ય બોલિવૂડમાં કેટલી કમાલ કરી શકે છે તે તો સમય જ બતાવશે, પરંતુ તેને વિશ્વાસ છે કે કોશિશ કરનારની ઈચ્છા એક દિવસ જરૂર પૂરી થાય છે. તે કહે છે કે હું જાણું છું કે બોલિવૂડમાં હરીફાઈ ખૂબ જ વધારે છે, પરંતુ હું મહેનત પણ કરીશ. મને મારી મહેનત અને કિસ્મત પર વિશ્વાસ છે. એક દિવસ હું બોલિવૂડમાં પણ નામ કરીશ. કેરળની હોવા છતાં પણ ઐશ્વર્ય સારું હિન્દી બોલી લે છે. તે કહે છે કે બેંગલુરુમાં મારા મોટા ભાગના મિત્રો હિન્દી ભાષી હતા. અા ઉપરાંત બાળપણથી જ મને હિન્દી ફિલ્મો જોવાનો શોખ છે. હિન્દી ફિલ્મોના કારણે મારી ભાષા ખૂબ જ સુધરી છે. •